APROBACIÓN DEFINITIVA MODIFICACIÓN ORDENANZA FISCAL REGULADORA DO IMPOSTO SOBRE O INCREMENTO DE VALOR DE TERREOS DE NATUREZA URBANA
ADMINISTRACIÓN LOCAL — Municipal — Poio (Ordenanzas e Regulamentos, 12/04/2021)

O Pleno deste Concello, en sesión ordinaria celebrada o día 26 de xaneiro de 2021, acordou aprobar provisionalmente a modificación da ordenanza fiscal reguladora do imposto sobre o incremento de valor dos terreos de natureza urbana. Realizado o trámite de información pública de trinta días hábiles a partir do anuncio publicado no Boletín Oficial da Provincia núm.22, de 3 de febreiro de 2021, e adoptado acordo de aprobación definitiva, desestimando a alegación presentada, mediante acordo do Pleno, en sesión extraordinaria celebrada o 6 de abril, queda aprobada a redacción definitiva da Ordenanza fiscal reguladora do imposto sobre o incremento de valor dos terreos de natureza urbana, en cumprimento do disposto no artigo 17.4 do Texto Refundido da Lei de Facendas Locais, aprobada por Real Decreto 2/2004, de 5 de marzo, facéndose público o contido da mesma: En virtude do artigo 106.3 da Lei 7/1985, de 2 de abril, reguladora das Bases de Réxime Local, e dos artigos 15.1 e 104 do Real Decreto 2/2004, de 5 de marzo, polo que se aproba o Texto refundido da Lei reguladora das Facendas Locais, este Concello establece a presente Ordenanza Fiscal reguladora do Imposto sobre o Incremento de Valor dos Terreos de Natureza urbana. O Imposto sobre o Incremento de Valor dos Terreos de Natureza Urbana é un imposto directo que grava o incremento de valor que experimenten ditos terreos e se poña de manifesto a consecuencia da transmisión da propiedade dos mesmos por calquera título, ou a constitución ou transmisión de calquera dereito real de goce, limitativo do dominio, sobre os referidos terreos. Non están suxeitos a este imposto o incremento de valor que experiementen os terreos que teñan a consideración de rústicos, a efectos do Imposto sobre bens inmobles, sempre que o contribuínte xustifique documentalmente a non suxeición ante a Oficina Liquidadora da Administración municipal, coa correspondente certificación o cédula parcelaria relativa aos datos físicos e xeométricos do terreo respectivo, expedida polo Centro de Gestión Catastral e Cooperación Tributaria de Pontevedra, pola que se acredite que a parcela está incluida no Catastro Rústico.1.- Están exentos deste Imposto os incrementos de valor que se manifesten a consecuencia dos actos seguintes: a) As aportacións de bens e dereitos realizadas polos cónxuxes á sociedade conxugal en pago dos seus haberes comúns. b) A constitución e transmisión de calqueira dereito de servidume. c) As transmisións de bens inmobles entre cónxuxes a favor dos fillos, como consecuencia do cuprimento de sentenzas nos casos de nulidade, separación ou divorcio matrimonial.2.- Tamén están exentos de este imposto os incrementos de valor correspondentes cando a obrigación de satisfacer o tributo recaia sobre as seguintes persoas ou entidades: a) O Estado, a Comunidade Autónoma e a Entidade Local as que pertenza este municipio, así como os seus respectivos organismos autónomos de carácter administrativo. b) Este municipio e demáis Entidades Locais integradas ou nas que se integre, así como os seus organismos autónomos de carácter administrativo. c) As institucións que teñan a cualificación de benéficas e benéfico- docentes. d) As entidades xestoras da Seguridade Social e de Mutualidades e Montepíos constituídas conforme ao previsto na Ley 30/1995, de 8 de novembro. e) As persoas ou entidades a quen se lle recoñecera a exención en Tratados ou Convenios Internacionais. f) Os titulares de concesións administrativas revertibles respecto dos terreos afectados ás mesmas. g) A Cruz Vermella Española 3.- Gozarán dunha bonificación do 95% os incrementos de valor derivados das transmisións mortis causa da vivenda habitual. Para gozar desta bonificación será preciso a condición de vivenda habitual do causante se cumpra durante o ano anterior a data de devindicación do imposto.4.- Gozarán dunha bonificación do 50% os incrementos de valor derivados das transmisións mortis causa dos bens inmobles que non sexan vivenda habitual. Gozarase desta bonificación sempre que a renda de cada herdeiro non supere a contía de 30.000€ de base impoñible a efectos do imposto sobre a renda das persoas físicas no último exercicio declarado. En calquera caso, para a aplicación destas bonificacións, que serán de carácter rogado, a respectiva declaración/comunicación do imposto deberá ser presentada dentro do plazo legal establecido (art.110 do RDLex.2/2004) Son suxeitos pasivos do Imposto: a) Nas transmisións de terreos e na constitución ou transmisión de dereitos reales de goce limitativos do dominio a título lucrativo o adquirente do terreo ou a persoa a favor de quen se constitúa ou transmita o dereito real de que se trate. b) Nas transmisión de terreos ou na constitución o transmisión de dereitos reais de goce limitativos do dominio a título oneroso, o transmitente do terreo ou a persoa que constitúa ou transmita o dereito real de que se trate.1. a).- A base impoñible deste imposto está constituida polo incremento real do valor dos terreos de natureza urbana, posto de manifesto no momento do devengo experimentado ao longo dun período máximo de vinte anos.1. b).- Cando se modifiquen os valores catastrais como consecuencia dun procedemento de valoración colectiva de carácter xeral, tomarase, como valor do terreo, ou da parte deste que corresponda, o importe que resulte de aplicar aos novos valores catastrais a reducción do 40%. Dita reducción aplicarase respecto de cada un dos cinco primeiros anos de efectividade dos novos valores catastrais. Esta reducción no será de aplicación ós supostos nos que os valores catastrais resultantes do procedemento de valoración colectiva a que aquel se refire sexan inferiores aos ata entonces vixentes. O valor catastral reducido en ningún caso pode ser inferior ao valor catastral do terreo antes do procedemento de valoración colectiva.2.-. Para determinar o importe do incremento real aplicarase sobre o valor do terreo no momento do devengo a porcentaxe que resulte do cadro seguinte: 3.- O incremento de valor de cada operación gravada polo imposto determinarase con arranxo a porcentaxe anual fixada por este Concello para o período que corresponda ao número de anos ao longo dos cales se poña de manifesto dito incremento.4.- A porcentaxe a aplicar sobre o valor do terreo no momento do devengo será o resultante de multiplicar a porcentaxe anual aplicable a cada caso concreto polo número de anos ao longo dos cales se puxera de manifiesto o incremento de valor.5.- Para determinar a porcentaxe anual aplicable a cada operación concreta conforme o parágrafo 2, e para determinar o número de anos polos que se multiplica dita porcentaxe anual conforme ao parágrafo 4, só se considerarán os anos completos que integren o período de posta de manifesto do incremento de valor, sen que a tales efectos poidan considerarse as fraccións de anos de dito período.6.- Nas transmisións de terreos, o valor dos mesmos no momento do devengo será o que teña fixado en dito momento a efectos do Imposto sobre Bens Inmobles.7.- Na constitución e transmisión de dereitos reais de goce limitativos do dominio, o cadro de porcentaxes anuais, contido no parágrafo 2 deste artigo, aplicarase sobre a parte do valor definido no parágrafo anterior que represente, respecto do mesmo, o valor dos referidos dereitos calculado mediante a aplicación das normas fixadas a efectos do Imposto de Transmisións Patrimoniais e Actos Xurídicos Documentados.8.- Na constitución e transmisión do dereito a elevar un ou máis pisos sobre un edificio e terreo, ou do dereito de realizar a construcción baixo o solo sen implicar a existencia dun dereito real de superficie, o cadro de porcentaxes anuais, contido no parágrafo 2 deste artígo, aplicarase sobre a parte de valor definido no parágrafo 6 que represente, respecto do mesmo, o módulo de proporcionalidad fixado na escritura de transmisións ou, no seu defecto, o que resulte de establecer a proporción entre a superficie ou volume das plantas a construir en voo ou subsolo e a total superficie ou volume edificados unha vez construidas aquelas.9.- Nos supostos de expropiación forzosa, o cadro de porcentaxea anuais, contido no parágrafo 2 deste artigo, aplicarase sobre a parte do prezo xusto que corresponda ao valor do terreo. A cota deste importe será o resultado de aplicar á base impoñible o tipo de graváme único do 20%. 1.- O Imposto devéngase: a) Cando se transmita a propiedad do terreo, xa sexa a título oneroso ou de balde, entre vivos ou por causa de morte, na data da transmisión. b) Cando se constitúa ou transmita calquera dereito real de goce limitativo do dominio, na data en que teña lugar a constitución ou transmisión.2.- Cando se declare ou recoñeza xudicial ou administrativamente por resolución firme ter tido lugar a nulidade, rescisión ou resolución do acto ou contrato determinante da transmisión do terreo ou da constitución ou transmisión do dereito real de goce sobre o mesmo, o suxeito pasivo terá dereito á devolución do imposto satisfeito, sempre que dito acto ou contrato non lle producira efectos lucrativos e que reclame a devolución no prazo de cinco anos dende que a resolución quedou firme, entendéndose que existe efecto lucrativo cando non se xustifique que os interesados deban efectuar as recíprocas devolucións a que se refire o artigo 1.295 do Código Civil. Anque o acto ou contrato non producira efectos lucrativos, se a rescisión ou resolución se declarase por incumprimento das obrigacións do suxeito pasivo do imposto, non dará lugar a devolución ningunha.3.- Se o contrato queda sen efecto por mutuo acordo das partes contratantes, non procederá a devolución do imposto satisfeito, considerarase como un novo acto suxeito a tributación. Como tal mutuo acordo estimarae a avenencia en acto de conciliación e o simple allanamento da demanda.4.- Nos actos ou contratos en que medie algunha condición, a súa cualificación farase con arreglo as prescricións contidas no Código Civil. Se fose suspensiva, non se liquidará o Imposto ata que esta se cumpra. Se a condición fose resolutiva esixirase o imposto dende logo, a reserva, cando a condición se cumpra, de facer a oportuna devolución segundo as regra do apartado anterior.1.- Os suxeitos pasivos virán obrigados a presentar ante a Administración municipal a declaración correspondente segundo modelo oficial que facilitará este e que conterá os elementos da relación tributaria imprescindibles para practicar a liquidación procedente.2.- Dicha declaración deberá ser presenta nos seguintes prazos a contar dende a data en que se produza o devengo do imposto: a) Cando se trate de actos intervivos, o prazo será de trinta días hábiles. b) Cando se trate de actos por causa de morte, o prazo será de seis meses prorrogables ata un ano a solicitude do suxeito pasivo.3.- Â declaración acompañarase o documento no que consten os actos ou contratos que orixinan a imposición.4.- Os suxeitos pasivos do tributo poderán autoliquidar o mesmo utilizando os impresos a tal efecto lles facilitará a Administración Municipal. As autoliquidacións terán carácter de liquidacións provisionais, suxeitas a comprobación, e a cantidade que resulte das mesmas ingresarase nas arcas municipais no momento de presentar os documentos a que se refire o parágrafo 3 deste artigo.5.- As liquidacións do imposto realizadas pola Administración Municipal notificarase íntegramente aos contribuintes, con indicación dos prazos de ingresos e a expresión dos recursos procedentes. Con independecia do disposto no artigo anterior, están igualmente obrigados a comunicar a Administración municipal a realización do feito impoñible nos mesmos prazos que os suxeito pasivos: a) Nos supostos contemplados na letra a) do artigo 5 desta Ordenanza, sempre que se producira por negocio xurídico entre vivos, o doante ou a persoa que constitúa ou transmita o dereito real de que se trate. b) Nos suposto contemplados na letra b) de dito artigo, o adquirente ou a persoa a que a seu favor se constitúa ou transmita o dereito real de que se trate. Artigo 11.- Os Notarios que autoricen documentos nos que se conteñan feitos, actos ou negocios xurídicos que poñan de manifesto a realización do feito impoñible deste Imposto, con excepción dos actos de última vontade, están obrigados a remitir a Administración municipal, dentro da primeira quincena de cada trimestre, relación ou índice dos indicados documentos. Igualmente ditos fedatarios estarán obrigados a remitir, dentro do mesmo prazo, relación dos documento privados comprensivos dos mesmos feitos, actos ou negocios xurídicos, que lles foran presentados para coñecemento ou lexitimación de sinaturas. Será aplicable o réxime de infraccións e sancións previsto na Lei Xeral Tributaria e disposicións que a complementen e desenvolvan. A partir do 1 de xaneiro de 1990 e a os efectos do disposto no parágrafo 6 do artigo 7 da presenta Ordenanza, considerarase que o valor dos bens inmoble é o catastral vixente na data indicada, a efectos da Contribución Territorial Urbana, ata tanto non se proceda a fixación dos novos valores de acordo coas normas contidas na Lei Reguladora de Facendas Locais.1.- Con motivo da situación actual de vulnerabilidade económica derivada da crise sanitaria provocado pola COVID-19, e tendo en conta a dificultade para as persoas obrigadas de presentar as declaracións nos prazos legalmente establecidos por mor das restricións derivadas do estado de alarma, se fixa o dia 9 de maio do ano 2021, data na que finaliza o actual estado de alarma, como límite extraordinario para a presentación, polas persoas interesadas, das solicitudes dos beneficios fiscais regulados no artigo 4º desta ordenanza, sempre e cando, a obriga de presentación das declaracións tivese que terse realizado entre o 14 de marzo e o 31 de outubro de 2020, asegurando deste xeito, a efectiva garantía dos beneficios fiscais aínda que as devanditas declaracións non foran presentadas no prazo legalmente establecido. polas persoas interesadas.2.- Esta disposición entrará en vigor, unha vez aprobada definitivamente e publicada nos termos establecidos na lexislación vixente, retrotraéndose os seus efectos ao prazo que se determina no punto 1 desta disposición transitoria. A modificación da presente ordenanza, unha vez publicada no Boletín Oficial da Provincia, entrará en vigor, producindo efectos ata a súa modificación ou derrogación. (Asinado dixitalmente a marxe) O ALCALDE: Luciano Sobral Fernández